Igrexa de Björke

A igrexa de Björke (sueco: Björke kyrka) é unha igrexa medieval luterana en Björke, na illa sueca de Gotland, pertencente á diocese de Visby.

 Historia e arquitectura 
A nave é a parte máis antiga da igrexa de Björke, datando de mediados do século XIII. O coro data da metade do século XIV e substitúe a un anterior da metade do tamaño que o presente. Nunca se chegou a construír unha torre na igrexa. A sancristía é a derradeira adición externa da igrexa, construída no ano 1860.

No interior o tellado está soportado por seis bóvedas: dúas están no coro, e catro, descansando nunha columna central, na nave. Entre o mobiliario o crucifixo data do ano 1160, a pía bautismal é do século XIII e o púlpito de 1594, sendo un dos máis antigos de Gotland. O retablo é de 1911 e o barco votivo foi doado á igrexa en 2004.

A igrexa foi restaurada entre os anos 1910 e 1912.

 Notas 

Björke